LV
C 252/76
Eiropas Savienības Oficiālais Vēstnesis
17.7.2023.
Prasījumi Prasītāja prasījumi Vispārējai tiesai ir šādi: — nospriest — atcelt izpildpadomes 2022. gada 15. jūlija lēmumu Nr.
[konfidenciāli] (1); — izmaksāt kompensāciju prasītājam ex aequo et bono 5 000 EUR vērtībā par kaitējumu, kas nodarīts ar norādītajām nelikumībām un kas nav pienācīgi segts ar nelabvēlīgā lēmuma atcelšanu; — piespriest atbildētājai atlīdzināt tiesāšanās izdevumus.
Pamati un galvenie argumenti Prasības pamatošanai prasītājs izvirza piecus pamatus. 1.
Pirmais pamats ir par Eiropas Savienības Civildienesta noteikumu (turpmāk tekstā – “Civildienesta noteikumi”) 24. panta pārkāpumu, prettiesiski pārnesot procedūras un iestādes, kurām ir pilnvaras noslēgt darba līgumus (turpmāk tekstā – “pilnvarotā iestāde”), lai izskatītu prasītāja palīdzības lūgumu, šādi nelietderīgi sarežģījot lietas materiālus, no kuriem lielākā daļa tika noraidīta, izvērtējot otro lūgumu, tā rezultātā sagrozot kontekstu. 2.
Otrais pamats ir par pilnvarotās iestādes pārnešanu un objektivitātes principa neievērošanu vismaz objektīvi.
Prasītājs norāda uz interešu konfliktu un to, ka viņam ir liegtas tiesības uz to, lai atkārtota viņa lietas materiālu administratīvā izskatīšana būtu neitrāla. 3.
Trešais pamats ir par pilnvarotās iestādes tiesību kļūdu, tai prasītāja palīdzības lūgumu izvērtējot tikai no Civildienesta noteikumu 12.a panta skatupunkta, to neizvērtējot no 12. panta skatupunkta, kas izraisīja acīmredzamu kļūdu vērtējumā saistībā ar neatbilstošu rīcību attiecībā pret prasītāju. 4.
Ceturtais pamats ir par tiesību tikt lietderīgi uzklausītam pārkāpumu, pamatojoties uz to, ka prasītājam netika iesniegti visi elementi, uz kuru pamata izmeklētāji sagatavoja savu administratīvās izmeklēšanas ziņojumu, nedz arī tie, uz kuru pamata pilnvarotā iestāde pieņēma savu lēmumu, vismaz savlaicīgi, neievērojot tiesības uz lietas taisnīgu izskatīšanu. 5.
Piektais pamats ir par pienākumu sniegt palīdzību, ciktāl atbildētāja nav veikusi pienācīgus pasākumus izmeklēšanas laikā, pārkāpjot saprātīgu termiņu.
(1)
Konfidenciālie dati ir aizsegti.
Prasība, kas celta 2023. gada 24. maijā – Fridman/Padome (Lieta T-296/23) (2023/C 252/91) Tiesvedības valoda – franču Lietas dalībnieki Prasītājs: Mikhail Fridman (Londona, Apvienotā Karaliste) (pārstāvji: T. Marembert un A. Bass, advokāti) Atbildētāja: Eiropas Savienības Padome
Prasījumi Prasītāja prasījumi Vispārējai tiesai ir šādi: — atcelt Padomes Lēmumu (KĀDP) 2023/572 (1) (2023. gada 13. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, ciktāl tas attiecas uz prasītāju;